*Likumprojekts*

### Grozījumi likumā "[Par sapulcēm, gājieniem un piketiem](http://www.likumi.lv/doc.php?id=42090)"

Izdarīt likumā "[Par sapulcēm, gājieniem un piketiem](http://www.likumi.lv/doc.php?id=42090)" (Latvijas Republikas Saeimas un Ministru Kabineta Ziņotājs, 1997, 4.nr.; 2003, 10.nr.; 2004, 8.nr.; 2005, 24.nr.; 2007, 11.nr.; 2009, 2.nr.; 210, 102.nr.) šādus grozījumus:

1. 15.pantā:

papildināt otrās daļas 1.punktu aiz vārdiem „pasākums netraucēs” ar vārdiem „iepriekš pieteiktus”;

aizstāt trešajā daļā vārdu „apdraudējumus” ar vārdu „apstākļus”;

aizstāt ceturtajā daļā vārda „apdraudējumiem” ar vārdiem „apstākļiem un to novēršanas iespējām”;

svītrot piekto daļu;

1. Papildināt likumu ar 15.1pantu šādā redakcijā:

„**15.1pants.**

(1) Lai netiktu apdraudēti attiecīgā pasākuma dalībnieki un tiktu novērsti šā likuma 15.panta otrajā daļā minētie apstākļi, pašvaldība ir tiesīga noteikt pasākuma norisei ierobežojumus attiecībā uz pasākuma norises vietu, laiku un veidu, netraucējot īstenot pasākuma mērķi, ja pašvaldība kopīgi ar organizatoru nevar vienoties par nepieciešamajām izmaiņām pasākuma norisē.

(2) Pašvaldība ir tiesīga aizliegt pasākuma norisi, ja ir konstatēts, ka tā rīkošana apdraudēs citu cilvēku tiesības, demokrātisko valsts iekārtu, sabiedrības drošību, labklājību vai tikumību un minētos apdraudējumus nevar novērst, nosakot pasākuma norisei ierobežojumus.”;

1. Izteikt 16.pantu šādā redakcijā:

„**16.pants.** (1) Šā likuma 15.1 pantā minēto lēmumu pašvaldība ir tiesīga pieņemt ne vēlāk kā piecas darbdienas pirms pieteiktā pasākuma norises dienas. Ja pasākums pieteikts, ievērojot šā likuma [13.panta](http://www.likumi.lv/doc.php?id=42090&from=off#p13) otrās daļas otrajā teikumā noteikto kārtību un termiņu, šā likuma 15.1 pantā minēto lēmumu pašvaldība ir tiesīga pieņemt ne vēlāk kā sešas stundas pirms pieteiktā pasākuma norises.

(2) Ja likuma 15.panta otrajā daļā norādītie apstākļi ir noskaidroti pēc šā panta pirmajā daļā noteiktā termiņa, pašvaldība ir tiesīga šā likuma 15.1 pantā minēto lēmumu pieņemt pēc attiecīgo apstākļu noskaidrošanas.”

Iekšlietu ministrs R.Kozlovskis

Vīza: valsts sekretāra

pienākumu izpildītājs I.Aire

13.12.2012. 13:19

272

Radzeviča 67219418

[dace.radzevica@iem.gov.lv](mailto:dace.radzevica@iem.gov.lv)